ट्विटर और फेसबुक पर लोग लिख रहे हैं कि टीम इंडिया हरी जर्सी वाली टीम को बुरी तरह परास्त करती है. लोग कह रहे हैं कि पाकिस्तान और दक्षिण अफ्रीका की जर्सी का रंग हरा था, इसलिए टीम इंडिया ने इन्हें बुरी तरीके से हराया. वहीं श्रीलंका की जर्सी का रंग नीला है, इसलिए उससे हार गई. सेमीफाइनल में हरे रंग की जर्सी वाली टीम बांग्लादेश भारतीय टीम से भिड़ेगी. ऐसे में ट्विटर यूजर्स मजाकिया लहजे में कह रहे हैं बांग्लादेश की हार तय है. लोग बांग्लादेश को सलाह दे रहे हैं कि अगर बांग्लादेश की टीम को सेमीफाइनल मुकाबला जीतना है तो वह अपनी जर्सी का रंग बदल ले.